Na temelju članka 35. Zakona o lokalnoj i područnoj (regionalnoj) samoupravi („Narodne novine“ broj 33/01, 60/01, 129/05, 109/07, 125/08, 36/09, 150/11, 144/12, 19/13, 137/15, 123/17, 98/119 i 144/20), članka 39. Programa subvencija troškova stanovanja i drugih prava iz socijalne skrbi za 2025. godinu („Glasnik Grada Karlovca“ broj 23A/24), a sukladno Zakonu o upravljanju i održavanju zgrada („Narodne novine“ broj 152/24), te na temelju članka 34. i 97. Statuta Grada Karlovca („Glasnik Grada Karlovca“ 9/21 – potpuni tekst, 10/22), Gradsko vijeće Grada Karlovca donosi

**PRAVILNIK**

**o načinu, uvjetima i kriterijima sufinanciranja projekta pristupačnosti osoba s invaliditetom pri višestambenim zgradama na području Grada Karlovca**

OPĆE ODREDBE

Članak 1.

Ovim Pravilnikom utvrđuju se način, uvjeti i kriteriji sufinanciranja projekta pristupačnosti osoba s invaliditetom pri višestambenim zgradama na području Grada Karlovca, a za koji su sredstva osigurana u Proračunu Grada Karlovca putem Programa subvencija troškova stanovanja i drugih prava iz socijalne skrbi za 2025. godinu („Glasnik Grada Karlovca“ broj 23A/24).

Sredstva iz Proračuna Grada Karlovca u svrhu sufinanciranja predmetnog projekta dodjeljuju se putem Javnog poziva.

SVRHA JAVNOG POZIVA

Članak 2.

Svrha javnog poziva je osiguranje prilagodbe i pristupačnosti građevina osobama s invaliditetom, pri višestambenim zgradama, njezinom dijelu ili opremi na području Grada Karlovca.

Javni poziv raspisuje gradonačelnik na prijedlog Povjerenstva za provođenje sufinanciranja projekta pristupačnosti osoba s invaliditetom pri višestambenim zgradama na području Grada Karlovca.

Članak 3.

Višestambena zgrada, njezin dio ili oprema čija će prilagodba ili uređenje biti sufinancirano sredstvima iz Proračuna Grada Karlovca u 2025. godini jesu:

* Stambene i stambeno poslovne zgrade sa minimalno četiri samostalne uporabne jedinice, a da je pretežita namjena građevine za stanovanje, a nalaze se u suvlasništvu osoba koje nisu obiteljski povezane;
* Njezin dio ili oprema: rampa, dizalo, vertikalno podizna platforma, koso podizna sklopiva platforma, prilaz ulazu, ulazni prostor, stubište, taktilne oznake za kretanje i dr.

Članak 4.

Pristupačnost, unapređenje pristupačnosti i jednostavna prilagodba pristupačnosti osigurava se obveznim projektiranjem i izvođenjem radova na način da sadrže obvezne elemente pristupačnosti i/ili da udovoljavaju uvjetima uporabe pomagala za pokretljivost osoba s invaliditetom na način i u slučajevima propisanim Pravilnikom o osiguranju pristupačnosti građevina osobama s invaliditetom i smanjene pokretljivosti (NN 78/13), primjenom Tehničkog propisa o osiguranju pristupačnosti građevina osobama s invaliditetom i smanjene pokretljivosti (12/23).

KORISNICI SREDSTAVA I KRITERIJI DODJELE

Članak 5.

Zahtjev za sufinanciranje prilagodbe građevine po javnom pozivu mogu podnijeti Upravitelji višestambenih zgrada i/ili ovlašteni predstavnici suvlasnika koji ispunjavaju sljedeće uvjete:

* Zahtjev podnose za višestambenu zgradu sa adresom na administrativnom području Grada Karlovca
* Zahtjev podnose za prilagodbu postojećih višestambenih zgrada.

Prednost sufinanciranja imaju podnositelji zahtjeva za višestambene zgrade koje imaju više stanara koji su osobe s invaliditetom te imaju osigurana financijska sredstva prema udjelu zajednice suvlasnika u ukupnim troškovima projekta bolje pristupačnosti odnosno ugradnje dizala ili uređaja za olakšan pristup za slabo pokretne osobe.

Članak 6.

Zahtjev se podnosi na propisanom obrascu uz koji je potrebno priložiti sljedeću dokumentaciju:

1. Preslika većinske odluke suvlasnika (natpolovična većina) o prilagodbi građevine, njezinog dijela ili opreme, kojim se iskazuje namjera i plan izvođenja radova prilagodbe u 2025. godini,
2. Projektna dokumentacija i tehničko rješenje sukladno odredbama Pravilnika o osiguranju pristupačnosti građevina osobama s invaliditetom i smanjene pokretljivosti (NN 78/13), te Tehničkim propisima o osiguranju pristupačnosti građevinama osobama s invaliditetom i smanjene pokretljivosti (NN 12/23);
3. Izvadak iz zemljišnih knjiga;
4. Troškovnik radova s upisanim jediničnim cijenama za svaku vrstu radova, ukupnu cijenu i ukupnu cijenu u rekapitulaciji za cijelu građevinu, na osnovu kojeg je ili će biti sklopljen ugovor o izvođenju radova, odnosno procjena troškova gradnje potpisana od strane ovlaštenog projektanta za navedenu građevinu, njezin dio ili opremu;
5. Akt na osnovu kojeg je dozvoljeno pristupiti građenju/rekonstrukciji građevine ili njezinog dijela, izdan od nadležnog ureda za graditeljstvo i prostorno uređenje, a ukoliko za zahvat nije potrebna građevinska dozvola, tada izjava ovlaštenog projektanta s naznakom odredbe temeljem koje je gradnja/zahvat dozvoljen;
6. Prethodno odobrenje nadležnog Konzervatorskog odjela Ministarstva kulture i medija ukoliko se izvodi prilagodba građevine zaštićenog kulturnog dobra;
7. Fotografija objekta i mjesta izvođenja radova prilagodbe na objektu.

Podnositelj zahtjeva/odgovorna osoba, pod materijalnom i kaznenom odgovornošću, svojim potpisom odgovara za istinitost i točnost podataka navedenih u Zahtjevu.

SREDSTVA ZA SUFINANCIRANJE

Članak 7.

Sufinanciranje će se vršiti sukladno iznosu osiguranom u Proračunu Grada Karlovca.

Grad Karlovac će sufinancirati 50% vrijednosti troškova projekta prilagodbe odnosno uređenja pristupačnosti, a najviše u iznosu od 15.000,00 eura.

Iznosi financiranja u ovom članku Pravilnika obuhvaćaju zakonsku stopu poreza na dodanu vrijednost.

Nisu prihvatljivi za sufinanciranje troškovi izrade projektne dokumentacije i troškovi nadzora.

DOSTAVLJANJE PRIJAVA

Članak 8.

Prijava na Javni poziv s potpuno i pravilno popunjenom dokumentacijom iz članka 6. ovog Pravilnika se dostavlja u pisanom obliku, zatvorenoj omotnici, na adresu: Grad Karlovac, Banjavčićeva 9, 47000 Karlovac ili osobno u pisarnicu Grada Karlovca, uz naznaku: „Projekt sufinanciranja pristupačnosti osoba s invaliditetom pri višestambenim zgradama na području Grada Karlovca – ne otvaraj“.

Krajnji rok za podnošenje prijava utvrđuje se Javnim pozivom za dodjelu sredstava. Zakašnjele, nepotpune ili neuredne prijave podnesene protivno uvjetima Javnog poziva neće se razmatrati. Prijave i priloženi materijali se ne vraćaju, a podaci su podložni provjeri. Razmatrati će se isključivo prijave koje su prispjele do krajnjeg roka navedenog u Javnom pozivu, bez obzira na način dostave.

Grad Karlovac zadržava pravo ne prihvatiti niti jednu prijavu, kao i poništiti javni poziv, bez navođenja razloga te bez odgovornosti Grada za eventualnu štetu podnositeljima prijava.

ODABIR KORISNIKA SREDSTAVA

Članak 9.

Gradonačelnik grada Karlovca je imenovao Povjerenstvo za provođenje sufinanciranja projekta pristupačnosti osoba s invaliditetom pri višestambenim zgradama na području Grada Karlovca koje ima sedam (7) članova te koje vrši pregled (potpunost i ispravnost) te ocjenjivanje prijava pristiglih na Javni poziv. Po obradi svih pravovremeno pristiglih prijava, Povjerenstvo izrađuje Zapisnik o otvaranju i ocjenjivanju prijava te donosi prijedlog Odluke o dodjeli sredstava sufinanciranja. Povjerenstvo zadržava pravo zatražiti dodatna pojašnjenja ili dokumentaciju radi ocjene podnesenog zahtjeva za sufinanciranje.

O rezultatima Javnog poziva prijavitelji će biti obaviješteni pisanim putem, dostavljanjem Zaključka Povjerenstva. Podnositelji prijave imaju pravo Prigovora, koji moraju dostaviti u pisanom obliku, u zatvorenoj omotnici, u roku od 5 dana od dana zaprimanja Zaključka Povjerenstva, a s naznakom: „Projekt sufinanciranja pristupačnosti osoba s invaliditetom pri višestambenim zgradama na području Grada Karlovca – Prigovor“

Gradonačelnik donosi rješenje o prigovoru u roku 8 dana od dana zaprimanja istoga te nakon rješavanja svih prigovora donosi Odluku o odabiru korisnika sufinanciranja projekta pristupačnosti osoba s invaliditetom pri višestambenim zgradama na području Grada Karlovca koja se objavljuje na službenim stranicama Grada.

Članak 10.

Na temelju Odluke gradonačelnika iz članka 9. ovog Pravilnika, a najkasnije u roku od 30 dana od donošenja iste, sklapa se Ugovor o međusobnim pravima i obvezama u svezi sufinanciranja između Grada Karlovca s jedne strane, te odabranog podnositelja prijave s druge strane. Ugovorom će se definirati međusobna prava i obveze Grada Karlovca i korisnika sufinanciranja.

PRILOZI

Članak 11.

Prilog 1. Zahtjev za prijavu na Javni poziv

Članak 12.

Ovaj Pravilnik stupa na snagu osmog dana od dana objave u Glasniku Grada Karlovca.

Prilog 1.

ZAHTJEV ZA SUFINANCIRANJE PROJEKTA PRISTUPAČNOSTI OSOBA S INVALIDITETOM PRI VIŠESTAMBENIM ZGRADAMA NA PODRUČJU GRADA KARLOVCA

1. OSNOVNI PODACI
2. PODNOSITELJ ZAHTJEVA:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Adresa:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Telefon:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

e-mail:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Odgovorna osoba: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Matični broj:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_OIB:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Broj žiro računa (IBAN konstrukcija):\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

BROJ STANARA S INVALIDITETOM:\_\_\_\_\_\_\_\_\_\_

1. NOSITELJ PROJEKTA/PONUDA OVLAŠTENOG IZVOĐAČA RADOVA

Naziv: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Adresa: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Telefon: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

e-mail:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Odgovorna osoba:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

NAZIV PROJEKTA:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1. PODACI O VIŠESTAMBENOJ ZGRADI, NJEZINOM DIJELU ILI OPREMI

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1. Višestambena zgrada,
2. Njezin dio ili oprema: rampa, dizalo, vertikalno podizna platforma, koso podizna sklopiva platforma, prilaz ulazu, ulazni prostor, stubište, taktilne oznake za kretanje i dr.

OPIS ZAHVATA:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1. FINANCIJSKI PODACI

Vrijednost projekta prema troškovniku: \_\_\_\_\_\_\_\_\_\_\_\_\_\_\_\_\_\_\_\_\_\_ eura

Visina traženih sredstava po ovom Javnom pozivu: \_\_\_\_\_\_\_\_\_\_\_\_\_\_\_\_\_\_\_\_\_ eura

Visina osiguranih sredstava: \_\_\_\_\_\_\_\_\_\_\_\_\_\_\_\_\_\_\_\_\_\_ eura

ROKOVI:

Planirani termin završetka radova:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

OBVEZNI PRILOZI:

1. Preslika većinske odluke suvlasnika (natpolovična većina) o prilagodbi građevine, njezinog dijela ili opreme, kojim se iskazuje namjera i plan izvođenja radova prilagodbe u 2025. godini,
2. Projektna dokumentacija i tehničko rješenje sukladno odredbama Pravilnika o osiguranju pristupačnosti građevina osobama s invaliditetom i smanjene pokretljivosti (NN 78/13), te Tehničkim propisima o osiguranju pristupačnosti građevinama osobama s invaliditetom i smanjene pokretljivosti (NN 12/23);
3. Izvadak iz zemljišnih knjiga;
4. Troškovnik radova s upisanim jediničnim cijenama za svaku vrstu radova, ukupnu cijenu i ukupnu cijenu u rekapitulaciji za cijelu građevinu, na osnovu kojeg je ili će biti sklopljen ugovor o izvođenju radova, odnosno procjena troškova gradnje potpisana od strane ovlaštenog projektanta za navedenu građevinu, njezin dio ili opremu;
5. Akt na osnovu kojeg je dozvoljeno pristupiti građenju/rekonstrukciji građevine ili njezinog dijela, izdan od nadležnog ureda za graditeljstvo i prostorno uređenje, a ukoliko za zahvat nije potrebna građevinska dozvola, tada izjava ovlaštenog projektanta s naznakom odredbe temeljem koje je gradnja/zahvat dozvoljen;
6. Prethodno odobrenje nadležnog Konzervatorskog odjela Ministarstva kulture i medija ukoliko se izvodi prilagodba građevine zaštićenog kulturnog dobra;
7. Fotografija objekta i mjesta izvođenja radova prilagodbe na objektu.

PODNOSITELJ ZAHTJEVA

M.P. \_\_\_\_\_\_\_\_\_\_\_\_\_\_\_\_\_\_\_\_\_\_\_\_

(potpis odgovorne osobe)